**Ministru kabineta noteikumu projekta**

**“Grozījumi Ministru kabineta 2014. gada 12. augusta noteikumos Nr. 461** “**Prasības pārtikas kvalitātes shēmām, to ieviešanas, darbības, uzraudzības un kontroles kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 4. panta divpadsmitā daļa.Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošajos Ministru kabineta 2014. gada 12. augusta noteikumos Nr. 461 “Prasības pārtikas kvalitātes shēmām, to ieviešanas, darbības, uzraudzības un kontroles kārtība”(turpmāk – noteikumi Nr. 461) noteiktas prasības pārtikas kvalitātes shēmām. 2020. gada 6. martā stājās spēkā Preču zīmju likums, tāpēc nepieciešams precizēt noteikumu Nr. 461 34. punktu, kurā ir atsauce uz agrāk spēkā bijušo likumu "Par preču zīmēm un ģeogrāfiskās izcelsmes norādēm".Ņemot vērā gan vajadzību gādāt par sabiedrības veselību, gan ietekmi uz klimata pārmaiņām, lai nodrošinātu patērētājus ar kvalitatīvu vistas gaļu, ir noteikta prasība putnus audzēt bez antibiotikām un pēc nepieciešamības izmantot kokcidiostatus, kas nav klasificējami kā antibiotikas saskaņā ar Komisijas 2009. gada 22. decembra Regulu (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura (turpmāk – Regula Nr. 37/2010).Lai nodrošinātu ilgtspējīgu uzņēmuma politiku attiecībā uz antibiotiku lietošanas ierobežošanu, noteikumu projektā papildus iekļauta prasība par to, ka antibiotikas gaļai audzējamo putnu saimēm tiek lietotas ne vairāk kā vienam procentam no kopējā putnu saimju skaita pēdējo 12 mēnešu laikā un to apliecina operators, veicot antibiotiku lietošanas uzskaiti. Tā kā nacionālās pārtikas kvalitātes shēmu produktu sortiments arvien paplašinās, jānosaka arī kvalitātes rādītāji zivju konserviem – makrelēm savā sulā, tostarp nenosakot apakšējo robežu vārāmā sāls procentuālajam daudzumam produktā, lai neierobežotu pārtikas produktu ražotāju iespējas sabiedrības veselības veicināšanas nolūkos samazināt produktā esošā sāls procentuālo saturu zem 1 %, ja vien tas neapdraud pārtikas produkta drošumu. NPKS produktu kvalitātes kritēriji pārsniedz ES tiesību aktos un Latvijas normatīvajos aktos noteiktās prasības sabiedrības, dzīvnieku vai augu veselības, dzīvnieku labturības un vides aizsardzības jomā, un tie ir noteikti samērīgi, lai ražotāji ar saprātīgām investīcijām spētu saražot augstākas kvalitātes produktus, savukārt pircēji varētu atļauties šīs preces nopirkt.Noteikumos Nr. 461 lietotos terminus nepieciešams precizēt, tos saskaņojot ar Eiropas Savienības tieši piemērojamajos aktos lietoto terminoloģiju, piemēram, attiecībā uz pārtikas piedevām garšas un smaržas pastiprināšanai atbilstoši Eiropas Parlamenta un Padomes 2008. gada 16. decembra Regulai (EK) Nr. 1333/2008 par pārtikas piedevām (turpmāk – Regula Nr. 1333/2008) un attiecībā uz atdzesētu gaļu – atbilstoši Eiropas Parlamenta un Padomes 2004. gada 29.aprīļa Regulai (EK) Nr.853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (turpmāk – Regula Nr. 853/2004). Lai nodrošinātu putnus ar kvalitatīvu barību, ņemot vērā arī to, ka regulāri tiek papildināts barībā atļauto piedevu saraksts, un ka jebkuram dzīvnieku barības apritē iesaistītajam uzņēmumam jāievēro dzīvnieku barības apriti regulējošo normatīvo aktu prasības, nepieciešams precizēt prasības attiecībā uz putnu barību, nosakot, ka tā atbilst normatīvajos aktos par dzīvnieku barības apriti noteiktajām prasībām. Atbilstoši tiek grozīts noteikumu Nr. 461 11. pielikuma 1. punkts un svītrots 2. punkts.Ievērojot minēto, ir sagatavots Ministru kabineta noteikumu projekts “Grozījumi Ministru kabineta 2014. gada 12. augusta noteikumos Nr. 461 “Prasības pārtikas kvalitātes shēmām, to ieviešanas, darbības, uzraudzības un kontroles kārtība”” (turpmāk – noteikumu projekts), kas pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vairāk nekā 5656 pārtikas kvalitātes shēmās iesaistītie dalībnieki |
| 2. | Tiesiskā regulējuma ietekme uz tautsaimniecību un administratīvo slogu | Ražotājiem ir dota iespēja ražot kvalitatīvus vietējos produktus un piedalīties pārtikas kvalitātes shēmās, kā arī patērētājiem saņemt kvalitatīvus vietējos produktus. Normu ieviešana patērētājiem dos iespēju saņemt vairāk jaunu pārtikas kvalitātes shēmu produktu. Nav paredzams operatoriem administratīvā sloga pieaugums, jo dalība nacionālajā pārtikas kvalitātes shēmā (NPKS) ir brīvprātīga.Veterināro zāļu apriti reglamentējošie normatīvie akti pieprasa produktīvo dzīvnieku īpašniekiem (turētājiem) uzskaitīt visas produktīvajiem dzīvniekiem lietotās recepšu zāles, tostarp antimikrobiālos līdzekļus saturošas zāles un kokcidiostatus. Pašlaik NPKS ir viens putnu gaļas operators, kurš, īstenojot paškontroli, jau ievēro noteikumu projektā noteiktās prasības par antibiotiku lietošanu.Kopumā būs pozitīva ietekme uz sabiedrības veselību, jo, samazinot antimikrobiālo līdzekļu lietošanu, tiek samazināts antimikrobiālās rezistences attīstības risks attiecīgajos putnu ganāmpulkos.Operatoram netiek palielināts administratīvais slogs saistībā uz pārtikas piedevu lietošanu garšas un smaržas pastiprināšanai , jo tiek saglabāts līdzšinējais regulējums un precizēts pārtikas piedevu termins. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr. 37/2010Regula Nr. 1333/2008Regula Nr. 853/2004 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 37/2010Regula Nr. 1333/2008Regula Nr. 853/2004 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 37/2010 | Noteikumu projekta 4. punkts (noteikumu7.32. un 7.33. apakšpunkts) | Pārņemts pilnībā. | Nav noteiktas stingrākas prasības. |
| Regula Nr. 1333/2008 | Noteikumu projekta 2. punkts (noteikumu 6. pielikuma 7.5. un 10.4. apakšpunkts) | Pārņemts pilnībā. | Nav noteiktas stingrākas prasības. |
| Regula Nr. 853/2004 | Noteikumu projekta 6. punkts (noteikumu 11. pielikuma 8. punkts)  | Pārņemts pilnībā. | Nav noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, lai informētu sabiedrību par projektu un dotu iespēju izteikt viedokli, noteikumu projekts pirms tā iesniegšanas Valsts sekretāru sanāksmē tika ievietots Zemkopības ministrijas un Ministru kabineta tīmekļvietnē <https://www.zm.gov.lv/zemkopibas-ministrija/apspriesanas/ministru-kabineta-noteikumu-projekts-grozijumi-ministru-kabineta-2014-?id=980> no 2020.gada 10. līdz 28. decembrim. |
| 2. | Sabiedrības līdzdalība projekta izstrādē | Pēc ievietošanas Zemkopības ministrijas un Ministru kabineta tīmekļvietnē ikvienam sabiedrības pārstāvim bija iespēja sniegt viedokli, iebildumus un priekšlikumus par sagatavoto noteikumu projektu. Noteikumu projekts nosūtīts saskaņošanai Lauksaimnieku organizāciju sadarbības padomei un Latvijas Pārtikas uzņēmumu federācijai. |
| 3. | Sabiedrības līdzdalības rezultāti | Iebildumi un komentāri par tīmekļvietnē ievietoto projektu nav saņemti. Ņemts vērā Latvijas Pārtikas uzņēmumu federācijas priekšlikums pašlaik nenoteikt stingrākas labturības prasības par putnu saimes blīvumu, jo uzņēmumus ir skārusi Covid-19 ietekme un pasliktinājušies komerciālie rādītāji. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz dienesta funkcijām un struktūru. |
| 3. | Cita informācija | Nav. |

Zemkopības ministrs K. Gerhards

Dzerkale 67027404

Ginta.Dzerkale@zm.gov.lv